

VLADA REPUBLIKE HRVATSKE

Zagreb, 22. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Saše Đujića, u vezi sa smanjenjem opterećenja propisima |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Saše Đujića, u vezi sa smanjenjem opterećenja propisima

 - odgovor Vlade

 Zastupnik u Hrvatskome saboru, Saša Đujić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi sa smanjenjem opterećenja propisima.

 Na navedeno zastupničko pitanje Vlada Republike Hrvatske, daje sljedeći odgovor:

Ministarstvo gospodarstva, poduzetništva i obrta pokrenulo je projekt „Pregled regulatornih politika u Hrvatskoj“ u okviru kojeg je provedena stručna analiza regulativnih politika i procesa donošenja propisa. Istim je utvrđeno kako je Republika Hrvatska ostvarila značajan napredak u jačanju svojeg okvira regulatorne politike te se nalazi u prosjeku država članica Europske unije.

Također, Ministarstvo gospodarstva, poduzetništva i obrta je do sada pripremilo tri akcijska plana za administrativno rasterećenje s 553 mjere te kao nastavak reformskih mjera provodi projekt „Mjerenje i smanjenje administrativnih opterećenja poslovnih procedura, optimizacija registara neporeznih davanja i upravnih pristojbi“. Provedbom svih mjera iz akcijskih planova omogućit će se smanjenje administrativnih troškova propisa za 22 % odnosno 2,7 milijardi kuna.

 Nadalje, Vlada Republike Hrvatske je u mandatu 2016. – 2020. godine na listu prioriteta uvrstila digitalizaciju, a shodno tome nadležno Ministarstvo uprave kontinuirano provodi niz aktivnosti kako bi ubrzalo digitalizaciju svih procesa javne uprave. Digitalizacija se provodi u dva smjera, jedan je digitalizacija usluga prema građanima i poslovnim subjektima, a drugi digitalizacija internih postupaka i procesa u tijelima javne uprave. Jedan od ključnih projekata digitalizacije javne uprave je e-Poslovanje koji će omogućiti jedinstveni pristup elektroničkim uslugama za poslovne korisnike.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković